PolyAgent/wiki_georgian_en_parallel_20231101 huggingface dataset:
ჰოლი სმეილი

ჰოლი სმეილი (დ. 7 დეკემბერი 1981) — ბრიტანელი მწერალი. მისი პირველმა გამოქვეყნებულმა წიგნმა - გიკი გოგო, მოიგო 2014 წლის waterstone-ის საბავშვო წიგნის პრიზი და დასახელდა Roald Dahl Funny Prize 2013 გამარჯვებულად. სმეილმა დაწერა 6 ნაწილიანი თინეიჯერული წიგნების სერია გიკი გოგო. მისი ბოლო ნაწილი - სამუდამოდ გიკი გამოქვეყნდა გამომცემლობა HarperCollins - ის მიერ 2017 წლის მარტში. 2018 წლის მაისში, სმეილი თბილისში ჩამოვიდა და გამართა თავისი წიგნის პრეზენტაცია.
პირადი ცხოვრება
ჰოლი სმეილი დაიბადა 1981 წლის 7 დეკემბერს ინგლისში. პატარაობიდანვე უყვარდა წიგნების კითხვა და წერა. მან თქვა, რომ მისი ბავშვობის გამოცდილებამ, კერძოდ კი ბულინგმა იქონია გავლენა მისი ნაწარმოებების თემატიკაზე. 15 წლის ასაკში, სმეილი ლონდონის სამოდელო სააგენტომ აიყვანა და ის გახდა მოდელი. მოდელი 2 წლის განმავლობაში იყო და ინტერვიუებში განაცხადა, რომ არ იღებდა სიამოვნებას ამ საქმის კეთებით.
სმეილმა ისწავლა ბრისტოლის უნივერსიტეტში, ხელოვნების ბაკალავრიატზე ინგლისური ლიტერატურის განხრით, კერძოდ შექსპირი შეისწავლა. მრავალი სამსახური ჰქონდა, რაც მოიცავდა ინგლისურის მასწავლებლის პოზიციას იაპონიაში, აქედან გამომდინარე უმოგზაურია მრავალ ადგილას.
გიკი გოგოს წიგნების სერია
ჩანაფიქრში ტრილოგია, გიკი გოგო 6 ნაწილიანი წიგნების სერიაა. იუმორისტული წიგნები მოგვითხრობს 15 წლის ნერდი ჰარიეტ მანერსის ცხოვრებას, რომელიც მოდელობას ცდის საკუთარი თავის „ხელახლა შესაქმნელად“. წიგნების სერიის პირველმა წიგნმა - გიკი გოგო მიიღო დადებითი შეფასებები და შეფასდა 2013 წლის ნომერ 1 სადებიუტო თინეიჯერული ფიქციის წიგნად გაერთიანებულ სამეფოში. მან მოიგო 2014 წლის Waterstone-ის საბავშვო წიგნის პრიზი ახალგაზრდა ზრდასრულის კატეგორიაში. მან ასევე მიიღო 2014 წლის Leeds-ის წიგნის the Queen of Teen ჯილდო 11-14 ასაკობრივ კატეგორიაში, დასახელდა 2013 წლის Roald Dahl Funny Prize და the Branford Boase Award 2014 გამარჯვებულად.
2013 - გიკი გოგო
2013 - გიკი გოგო: მოდელობისათვის შეუფერებელი
2014 - გიკი გოგო: ყველაზე ფოტოგენური
2015 - გიკი გოგო: ყველაფერი, რაც ბრწყინავს
2016 - გიკი გოგო: თავდაყირა
2017 - გიკი გოგო: სამუდამოდ გიკი
მსოფლიო წიგნის დღისათვის 2015 წელს, სმეილმა ასევე დაწერა დამატებითი სპინ-ოფ წიგნი სახელად გიკის დრამა მოდელობისათვის შეუფერებელსა და ყველაზე ფოტოგენურს შორის. ასევე სმეილმა დაწერა მთავარი სერიის გარეთ საშობაო All Wrapped Up, რომელიც გამოქვეყნდა 2015 წელს და საზაფხულო Sunny Side Up, რომელიც 2016 წელს გამოქვეყნდა.
ვალენტინები
2019 წლის თებერვალში სმეილმა გამოაქვეყნა Happy Girl Lucky, ახალი წიგნის სერიის პირველი წიგნი, სამი დის - ჰოუპ, მერსისა და ფეითის შესახებ. მათ ყველაფერი აქვთ - ცნობადობა, წარმატება, ფული და სილამაზე, თუმცა მიუხედავად ამ ყველაფრისა ჰოუპს ყველაზე მეტად სიყვარული უნდა და არ აინტერესებს რამდენი ძებნა დასჭირდება ჭეშმარიტი სიყვარულის საპოვნელად. ცხოვრება არ გავს ფილმს, მაშინაც კი თუ ვალენტინი ხარ.
რესურსები ინტერნეტში
https://lccn.loc.gov/nb2013026708
სქოლიო
მიკელი

მიკელი — ქალაქი და მუნიციპალიტეტი მიკელის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 51 976 ადამიანს შეადგენს. მუნიციპალიტეტის ფართობი 3 229.57 კმ²-ია. მოსახლეობის სიმჭიდროვე 30.58 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა.
გეოგრაფია
მიკელის ცენტრი საიმაის ტბის სანაპიროზე მდებარეობს. ქალაქში და მის ირგვლივ ბევრი პატარა ტბაა. მიკელის აღმოსავლეთ ნაწილის ტბები მდინარე ვუოკსის სისტემას მიეკუთვნება. ქალაქის დასავლეთი ნაწილი პუულის ტბამდე აღწევს, რომელიც მდინარე კიუმიიოკის სისტემის ნაწილია.
მიკელის ჩრდილოეთით პიეკსიამიაკი მდებარეობს, ჩრდილო-დასავლეთით ― კანგასნიემი, დასავლეთით ― ჰირვენსალმი და მიანტიუჰარიუ, აღმოსავლეთით ― იუვა და პუუმალა, ხოლო სამხრეთით ― სავიტაიპალე.
დემოგრაფია
2023 წლის აღწერის მიხედვით, მუნიციპალიტეტის მოსახლეობა 51 976 ადამიანს შეადგენს. ჯამური ფართობი 3 229.57 კმ²-ია. მოსახლეობის სიმჭიდროვე 30.58 ადამიანია 1 კმ²-ზე. მუნიციპალიტეტის მოსახლეობის უმრავლესობისთვის მშობლიური ენაა ფინური (მიკელის მოსახლეობის 0.15%-ისთვის მშობლიური ენაა შვედური ენა).
განათლება
მიკელში მდებარეობს სამხრეთ-აღმოსავლეთ ფინეთის გამოყენებით მეცნიერებათა უნივერსიტეტის ცენტრალური კამპუსი. მიკელის საუნივერსიტეტო კონსორციუმი მოიცავს: ჰელსინკის უნივერსიტეტის, აალტოს უნივერსიტეტის (ყოფილი ჰელსინკის ეკონომიკური სკოლა), აღმოსავლეთ ფინეთის უნივერსიტეტისა და ლააპეენრანტის ტექნოლოგიების უნივერსიტეტის ერთეულებს.
რესურსები ინტერნეტში
Town of Mikkeli – Official website
University of applied sciences website
YouTube picture gallery of Mikkeli
Mikkeli Region Travel Services
სქოლიო
მიკელი
ფინეთის ქალაქები
შფოთვა

შფოთვა — ფსიქოვეგეტატიური წონასწორობის დარღვევის სუბიქტური ასახვა, რომელიც წარმოქმნის ფსიქიკური სტრესის ყველაზე ინტიმურ მექანიზმს და საფუძვლად უდევს ფსიქოპათოლოგიური დარღვევების დიდ ნაწილს.
შფოთვა კლინიკურად ვლინდება გაურკვეველი საფრთხის შეგრძნებით. იზრდება დაძაბულობის შეგრძნება, რაც აძნელებს რეალურად საფრთხის შემცველი და უმნიშვნელო გამღიზიანებლის ერთმანეთისგან გარჩევას.
შფოთვა, როგორც ემოციური პროცესი
შფოთვა, რამდენიმე ცალკეული ემოციის კომბინაციას წარმოადგენს. შიში, (ამათგან შიში ბაზისური ემოციაა) სევდა, განრისხება, ინტერესი, სირცხვილი, ამ ემოციათა სხვადასხვაგვარი კომბინაცია განსაზღვრავს შფოთვის ინტენსივობას და სპეციფიკას.
შფოთვა, როგორც პროცესი გულისხმობს გარემოში არსებული სტრესული გამღიზიანებელი ან პიროვნების შინაგანი სამყაროდან მომდინარე, მუქარის შემცველი სტიმულის გავლენით აქტუალიზებულ კოგნიტურ, აფექტურ და ქცევით რეაქციებს.
ზიგმუნდ ფროიდი გამოყოფს ნევროტულ შფოთვას და ობიექტურ შფოთვას. ობიექტური შფოთვის შემთხვევაში გარემოში არსებული რეალური სიტუაცია ინდივიდის მიერ აღიქმება, როგორც სახიფათო, რასაც მოსდევს საფრთხის ინტენსივობის პროპორციული ემოციური რეაქცია. ნევროტული შფოთვის შემთხვევაში საფრთხის წყარო პიროვნების შინაგან სამყაროში არსებობს. ფროიდის მიხედვით ბავშვობაში დათრგუნული, განდევნილი სექსუალური და აგრესიული ლტოლვები ცდილობენ ცნობიერებაში ამოსვლას, რაც აღიქმება, როგორც სახიფათო და იწვევს ნევროტულ შფოთვას.
შფოთვის სახეები
განასხვავებენ შფოთვის სამ სახეს:
შფოთვა, როგორც სიტუაციური მდგომარეობა — საშიშროების გაურკვეველი წყაროდან საფრთხის მოლოდინით აღძრული უსიამოვნო ემოციური მდგომარეობა, რომელიც ხასიათდება დაძაბულობის სუბიექტური შეგრძნებით. ამ სახის შფოთვა სიტუაციის გავლენით არის აღძრული და სიტუაციის ცვლილების შესაბამისად შეიძლება შეიცვალოს.
შფოთვა, როგორც პიროვნული მახასიათებელი — განსაზღვრავს ადამიანის მიდრეკილებას აღიქვას მთელი სამყარო, როგორც პოტენციური საფრთხის მატარებელი. ასეთ შემთხვევაში „შფოთიანობა“ უფრო მდგრადი პიროვნული მახასიათებელია და სიტუაციიდან სიტუაციამდე არ იცვლება. შფოთიანობა უშუალოდ ქცევაში არ ვლინდება, თუმცა მისი დონის განსაზღვრა შესაძლებელია განისაზღვროს იმის მიხედვით თუ რამდენად ხშირად და რა ინტენსივობით წარმოიქმნება ეს მდგომარეობა ინდივიდში.
შფოთვა, როგორც მოტივაციური კონსტრუქტი — აქ შფოთვა განიხილება, როგორც აქტივობის ხელშემწყობი ან შემაფერხებელი. ითვლება, რომ შფოთვის გარკვეული ინტენსივობა აუცილებელი და სასარგებლოა წარმატებული მოქმედებისთვის. შფოთვის ერთ-ერთ თვისებას წარმოადგენს შექმნილი სიტუაციის ანალიზი, რასაც მოსდევს სახიფათო სიტუაციაზე რეაქციის სამი ფორმა „გაქცევა“ — სახიფათო სიტუაციიდან თავის დაღწევით მოტივირებული, „აგრესია“ — საფრთხის წყაროს განადგურებით მოტივირებული და „სტუპორი“ — ყველანაირი მოქმედების შეწყვეტა.
იხილეთ აგრეთვე
Generalized Anxiety Disorder (GAD)
Social Anxiety
Что такое тревога?
Шкала самооценки ситуативной и личностной тревожности Ч. Спилбергера
ლიტერატურა
Фройд З. О правомерности выделения из неврастении симпомокомплекса, называющегося «невроз страха» (1895)
Freud S. Hemmung, Symptom und Angst, 1925
ფსიქიური დარღვევები
საბუნჩი (ზაქათალა)

საბუნჩი (ზაქათალა)
საბუნჩი — სოფელი აზერბაიჯანში, ზაქათალის რაიონში.
რესურსები ინტერნეტში
ზაქათალის რაიონის სოფლები
ტუბუალა

ტუბუალა — ქალაქი პანამაში, გუნა-იალის პროვინციაში. 2008 წლის მონაცემებით, მოსახლეობა 1 183 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
World Gazetteer: Panama – World-Gazetteer.com
პანამის ქალაქები
გუნა-იალის დასახლებული პუნქტები
ეტრუსკები

ეტრუსკები (იკითხება „ეტრუში“), ეტრუსკების ცივილიზაცია — ძველი იტალიისა და კორსიკის ხალხების კულტურა. ეტრუსკების ატიკური ბერძნული სახელი იყო , საიდანაც წარმოებულია ლათინური (ეტრურია) და Tyrrhēnum mare (ტირენიის ზღვა). თავად ეტრუსკელები იყენებდნენ ტერმინს „რასენა“, რომელიც მოგვიანებით შემოკლდა „რასნა-დ“.
ეტრუსკების დაცემა დაიწყო იმის მერე როდესაც არიჩესთან ბრძოლაში დამარცხდნენ. რომის ცივილიზაცია ეტრუსკი–ცივილიზაციდან დაწყებული არქიტექტურით დამთავრებული ინსტიტუტების წყობით. ეტრუსკების ცივილიზაციამ ზუსტად 1000 წელი იარსება.
იხილეთ აგრეთვე
ეტრუსკული ენა
რესურსები ინტერნეტში
ეტრუსკების იარაღი
Philipp Ammon: Ruma Rasna – Die etruskischen Wurzeln Roms
ეტრუსკები
ძველი იტალიელები
ძველი რომაელების მტრები
ჰასდრუბალი (ჰამილკარ ბარკას სიძე)

ჰასდრუბალი (ჰამილკარ ბარკას სიძე)
ჰასდრუბალი (დ. დაახ. ძვ. წ. 270 — გ. ძვ. წ. 221) — ტიტუს ლივიუსის რომის ისტორიაში ის მოხსენებულია როგორც ჰამილკარ ბარკას სიძე და ჰანიბალის ცოლისძმა ან სიძე. ძვ. წ. 229 სარდლობდა კართაგენის ლაშქარს ესპანეთში, დააარსა ქალაქი ახალი კართაგენი (ახლანდელი კარტახენა). ძვ. წ. 221 წელს ის მოკლა კელტების მეფის მონამ, რომელმაც ეს საქციელი თავისი ბატონის სიკვდილზე შურისძიების მიზნით ჩიდინა.
მისი შემცვლელი იყო ჰანიბალი.
ლიტერატურა
რესურსები ინტერნეტში
Livius.org: Hasdrubal the Fair
სქოლიო
კართაგენელები
გარდაცვლილი ძვ. წ. 221
ქალაქების დამაარსებლები
NBA-ს წლის აღმასრულებლის ჯილდო

NBA-ს წლის აღმასრულებლის ჯილდო
ნაციონალური საკალათბურთო ასოციაციის წლის აღმასრულებლის ჯილდო - გადაეცემა 1972-73 წლების სეზონიდან ლიგის საუკეთესო გენერალურ მენეჯერს. 2009 წლამდე, ამ ჯილდოს სპორტული სიახლეები გადასცემდნენ, თუმცა აღიარებული იყო ოფიციალურად NBA-ს მხრიდან. აქედან მოყოლებული კი ჯილდოს პირადად NBA გადასცემს. ხმის მიცემა ხდება ლიგის 30 გუნდის აღმასრულებლის მიერ. პერსონა, რომელიც ყველაზე მეტ ხმას მიიღებს, ეუფლება ჯილდოს.
ჯილდოს გაცემიდან მოყოლებული, 28 სხვადასხვა გენერალური მენეჯერი იქნა დაჯილდოებული. ჯერი ქოლანჯელო, პირველი გენერალური მენეჯერი ფინიქს სანსიდან, არის ერთადერთი წევრი, რომელმაც ამ ჯილდოს მოპოვება 4-ჯერ შეძლო. ბობ ბასი, უეინ ემბრი, სტენ კესენი, კერი კროსი, ჯოფ პეტრი და ჯერი ვესტი არიან ის გამარჯვებულები, რომლებმაც ჯილდოს მოპოვება 2-ჯერ შეძლეს. ყველა გამარჯვებული დაბადეულია აშშ ტერიტორიაზე. უკანასკნელი ჯილდოს მფლობელი ინდიანა პეისერსის გენერალური მენეჯერი ლარი ბირდი არის. ბირდი, ფრენკ ლეიდენი, რედ ორბეხი და პეტ რაილი არიან მხოლოდ ის გამარჯვებულები, რომლებმაც ასევე NBA-ს წლის მწვრთნელის ჯილდოს მოპოვება შეძლეს. ბირდი ასევე ერთადერთი გამარჯვებულია, რომელსაც NBA MVP ჯილდოც აქვს მოგებული.
გამარჯვებულები
იხილეთ აგრეთვე
NBA
50 საუკეთესო მოთამაშე NBA ისტორიაში
აღნიშვნა
უეინ ემბრი და ჯერი ქოლანჯელო შევიდნენ კალათბურთის დიდების დარბაზში როგორც დამხმარეები 1996 და 2004 წელს.
რედ ორბეხი და პეტ რაილი შევიდნენ კალათბურთის დიდების დარბაზში, როგორც მწვრთნელები 1969 და 2008 წლებში.
ელჯინ ბაილორი, ჯერი ვესტი, ლარი ბირდი და ჯოუ დამერსი შევიდნენ დიდების დარბაზში როგორც მოთამაშეები 1977, 1980, 1998 და 2006 წლებში.
აღნიშნულია სეზონი, როდესაც ჯილდო გიაყო.
რესურსები ინტერნეტში
"NBA-ს ჯილდო — წლის აღმასრულებელი"
სქოლიო
NBA-ს ჯილდოები
Technomyrmex brevicornis

Technomyrmex brevicornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
Três Rios

Três Rios is a municipality located in the Brazilian state of Rio de Janeiro. As of 2020 its population was an estimated 82,142 inhabitants, and its area is around . The current mayor of Três Rios is Joacir Barbaglio Pereira (known as Joa) of the Liberal Party, elected in 2020 to a four-year term.
The name Três Rios, meaning "three rivers" in Portuguese, is a reference to the three important rivers in the area: the Paraíba do Sul, the Piabanha, and the Paraibuna. The city itself is located on the Paraíba, and the three rivers meet downstream, to the east. The name "Esquina do Brasil" was inspired by the words of former president Juscelino Kubitschek, referring to the major highways that pass through. Três Rios
Três Rios hosts a campus of the Federal Rural University of Rio de Janeiro (UFRRJ), called the Instituto Três Rios, which offers four undergraduate programs.
Sports
There are three sport clubs in the city. América, Entrerriense and Três Rios Futebol Clube. América's football section is currently closed, but the club still disputes basketball competitions. Entrerriense and Três Rios FC's football sections are currently active. Três Rios is currently disputing Campeonato Carioca Third Level.
References
External links
Prefeitura (mayor and city hall) of Três Rios
Câmara Municipal (city council) of Três Rios
Três Rios campus of the Federal Rural University of Rio de Janeiro
Municipalities in Rio de Janeiro (state)
ლონგირი

ლონგირი, ლონგიირი ან ლონგიირბიუენი (ნორვ. Longyearbyen) — ნორვეგიიის პროვინცია სვალბარდის ანუ შპიცბერგენის უმსხვილესი დაბა და დასახლებული პუნქტი. ლონგიირბიუენი მსოფლიოში ყველაზე ჩრდილოეთით მდებარე დასახლებაა ათასზე მეტი მცხოვრებით. დაბასთან ახლოს მსოფლიოში ყველაზე ჩრდილოეთით მდებარე აეროპორტია განლაგებული რეგულარული რეისებით. აქვეა სვალბორდის საერთაშორისო უნივერსიტეტი (თავის მხრივ, ყველაზე ჩრდილოეთით მდებარე უნივერსიტეტი.
ისტორია
ქალაქი 1906 წელს ამერიკელმა მეწარმე-ინჟინერმა ჯონ მონრო ლონგიირმა (1850-1922) დააარსა. მან ამ ადგილას ნახშირის საბადო გახსნა. 1916 წელს დასახლება ნორვეგიულ კომპანია Store Norske-ს მიჰყიდეს.
მეორე მსოფლიო ომის დაწყებისას, ნორვეგიის ოკუპაციის დროს, დასახლების (იმხანად) 765 მკვიდრმა დიდ ბრიტანეთს მიაშურა ევაკუაციისთვის. დაბაც და ბევრი მაღაროც 1943 წლის 8 სექტემბერს გერმანული ლინკორის შარნჰორსტიდან და ნაღმმზიდებიდან გახორციელებული დაცხრილვების შედეგად განადგურდა, თუმცა, ომის დასრულებისთანავე, მალევე აღადგინეს.
1970-იანი წლების შუახანებიდან ნორვეგიის მთავრობამ დაბაში სოციალური ცხოვრების ნორმალიზაციისა და ინფრასტრუქტურის განვითარების კურსი აიღო. 1990-იანი წლებისთვის ნახშირმოპოვება თითქმის გაჩერდა. დღეისათვის ერთადერთი მაღარო მოქმედებს, ისიც მხოლოდ დაბის ელექტროენერგიით მოსამარაგებლად. იმავე წლებში იწყება ტურიზმის მნიშვნელოვანი განვითარება და სამეცნიერო-კვლევითი საქმიანობა.
გეოგრაფია და კლიმატი
ლონგიირი კუნძულ დასავლეთ შპიცბერგენზე მდებარეობს, ადვენტ-ფიორდის ნაპირზე სანაპირო ზოლში. ორივე ნაპირზე ზამთრობით აშრობადი მდინარეები ჩამოუდის.
კლიმატი დაბაში არქტიკულია, ლონგიირის უმეტეს ნაწილში ტემპერატურა ნულს ქვემოთ ეცემა. ჰაერის საშუალო წლიური ტემპერატურა −6 °C-ია, იანვრის საშუალო ტემპერატურა −14,6 °C, ივლისისა — 6,5 °C.
ოდესმე დაფიქსირებული ყველაზე მაღალი ტემპერატურა 1979 წლის ივლისში 21,3 °C-ია, ყველაზე დაბალი ტემპერატურა კი 1986 წლის მარტში -46,3 °C დაიჭირა.
ნალექების საშუალო წლიური დონე 210 მმ შეადგენს.
პოლარული ღამე ოთხ თვემდე გრძელდება, ოქტომბრის დასასრულიდან თებერვლის შუა რიცხვებამდე. პოლარული დღე კი აპრილის შუა რიცხვებიდან 15 აგვისტომდე.
ეკონომიკა
1990-იანების დასაწყისამდე დაბის თითქმის ყველა მკვიდრის ცხოვრება ნახშირის მოპოვებაზე იყო კონცენტრირებული; ამ დარგში დღესდღეობითაც ბევრია დაკავებული, მაგრამ, ნახშირის მოპოვება უკვე მხოლოდ სვეაგრუვში წარმოებს. მართალია კუნძულზე ნახშირის მოპოვებას არასდროს მოუტანია დიდი მოგება, მაგრამ, ნორვეგიის მთავრობა ყველაფერს აკეთებდა და აკეთებს იმისათვის, რომ ლონგიირში მოსახლეობა შეინარჩუნოს.
მედია
გაზეთები
ლონგიირში ყოველკვირეული ადგილობრივი გაზეთი „Svalbardposten“ გამოდის, რომელიც 1948 წლის ნოემბერში დაარსდა. 2004 წელს გაზეთს 3271 ხელმომწერი ჰყავდა, რაც შპიცბერგენის საერთო მოსახლეობას აღემატება კიდეც.
კლიმატი
სქოლიო
შპიცბერგენი
ნორვეგიის ქალაქები
ჰაიდელბერგი

ჰაიდელბერგი — ქალაქი გერმანიაში, ბადენ-ვიურტემბერგის მხარის ჩრდილოეთ ნაწილში, მდინარე ნეკარის ნაპირზე, ნეკარისა და რაინის შესართავთან ახლოს. 149,633 ათასი მცხოვრები (2011). ქალაქში ხდება მანქანათსაშენი, ელექტროტექნიკის, ტყავის, ფარმაცევტული მრეწველობა, ქირურგიული იარაღების წარმოება. მდებარეობს გერმანიის ჰაიდელბერგის უნივერსიტეტი (1386). ჰაიდელბერგი პირველად წყაროებში იხსენიება 1196 წლიდან.
რესურსები ინტერნეტში
.
სქოლიო
გერმანიის ქალაქები
დიდი სერბეთი

დიდი სერბეთი — სერბი რადიკალ-ირედენტისტების პოპულისტური იდეა. მიმართული დიდი ხორვატიისა და დიდი ალბანეთის იდეის წინააღმდეგ.
დიდი სერბეთის იდეას საფუძველი ჩაეყარა XIX საუკუნეში, როდესაც ელიტარულ წრეებში მომწიფდა სერბეთის ოსმალეთის ბატონობისაგან გათავისუფლებისა და სამხრეთ სლავების ერთიანი ძლიერი სახელმწიფოს ჩამოყალიბების საკითხი. 1808 წელს ყარაგეორგევიჩების მთავრობის მინისტრმა ივან იუგოვიჩმა შექმნა მომავალი სერბიული სახელმწიფოს გეგმა, რომელიც მოიცავდა ძველ სერბეთს (თანამედროვე კოსოვო), ჩერნოგორიას და ბოსნიია-ჰერცეგოვინას. თუმცა რუსეთმა უარი განაცხადა პროექტზე და აღნიშნა, რომ გეგმა ნაადრევია.
1844 წელს იდეა კვლავ ააღორძინა სერბეთის სამთავროს პოლიტიკურმა მოღვაწემ ილია გარაშანინმა. დიდი სერბეთის იდეამ გაიჟღერა ასევე მეორე მსოფლიო ომის შემდეგაც.
აღნიშნული იდეის ახალი აღორძინება მოხდა XX სუკუნის 80-იან წლებში რადიკალური პარტიის მიერ, რომლის ლიდერიც არის ვოისლავ შეშელი. მათი აზრით დიდ სერბეთს უნდა მოეცვა ბოსნიის, ჰერცეგოვინის, მაკედონიისა და ჩერნოგორიის მიწები, თუმცა იუგოსლავიის ომების შემდეგ იდეამ დაკარგა აქტუალობა.
რესურსები ინტერნეტში
Ilija Garasanin's "Nacertanije": A Reasessment
Full Memorandum SANU (73 pages)
Memorandum of the Serbian Academy of Sciences and Arts - Answers to Criticism
"Greater Serbia - from Ideology to Aggression"
Henri Pozzi:Black Hand Over Europe
Memorandum of the Serbian Academy of Sciences and Arts
Stevan Moljević:Homogenous Serbia
An end tp the myth of "Greater Serbia"? A rebuttal by a grandson of the man who coined the term
The policy creating greater Serbia
Greater Serbia in modern times: Paul Garde's opinion
Bosnia: a single country or an apple of discord?
Serbian-Greek
The End of Greater Serbia By Nicholas Wood-The New York Times
Globalizing the Holocaust: A Jewish ‘useable past’ in Serbian Nationalism - David MacDonald, University of Otago
სქოლიო
სერბეთის ისტორია
ირედენტიზმი
ხმლის საძმოს ორდენი

ხმლის საძმოს ორდენი, ქრისტეს მებრძოლთა საძმო, მახვილოსანთა ორდენი (()) — გერმანული კათოლიკური სამხედრო ორდენი.
დაარსდა 1202 წელს რიგაში თეოდორიხ ტორეიდელის (დიტრიხი) მიერ, რომელიც იმ დროს მისი ძმის, ეპისკოპოს ალბერტ ფონ ბუქსჰევდენის მაგივრობას წევდა. ორდენის მიზანი იყო ლივონიაში მისიონერული მოღვაწეობა და აღმოსავლეთ ბალტიისპირეთის დაპყრობა. 1204 წელს ორდენის შექმნა მოიწონა რომის პაპ ინოკენტი III-ემ. ორდენის არსებობა დამტკიცდა 1210 წლის პაპის ბულით, ორდენის ოფიცალური სახელწოდება „ქრისტეს მებრძოლთა საძმო“ მომდინარეობდა მათ ლაბადაზე გამოსახული წითელი ხმლისა და მალტური ჯვრისგან. ექვემდებარებოდნენ რიგის ეპისკოპოსს, თუმცა სხვა მსხვილი სასულიერო-სარაინდო ორდენებისგან განსხვავებით, ხმლის ძმები ეპისკოპოსისგან ინარჩუნებდნენ ნომინალურ დამოუკიდებლობას. მათ წესდებას საფუძვლად ედო ტამპლიერების ორდენის წესდება.
XIII საუკუნეში დაიწყეს ლაშქრობები ლივების, ესტების, ზემგალების და ბალტიისპირეთის სხვა ხალხების წინააღმდეგ. ხელში ჩაიგდეს დიდძალი მიწები. 1236 წელს ლიტველების და ზემგალების გაერთიანებულმა ძალებმა შიაულიაის მახლობლად გაანადგურეს მახვილოსანთა ორდენი. ორდენის ნარჩენები 1237 წელს შეუერთდნენ ტევტონთა ორდენს და დააარსეს ლივონიის ორდენი.
ლიტერატურა
სქოლიო
კათოლიკური ორდენები
რაინდთა ორდენები
Qaravəlili, Imishli

Qaravəlili, Imishli
Qaravəlili (also, Qarəvəlli and Karavelli) is a village and municipality in the Imishli Rayon of Azerbaijan. It has a population of 942.
References
Populated places in Imishli District
პიტსფილდი (უისკონსინი)

პიტსფილდი (უისკონსინი)
პიტსფილდი — ქალაქი აშშ-ში, უისკონსინის შტატში, შედის ბრაუნის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 2 433 ადამიანს შეადგენდა. სიმჭიდროვე 29,2 კაცი/კმ².
ფართობი 83,3 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
ბრაუნის ოლქის ქალაქები
სალიკეს რაიონი

სალიკეს რაიონი — რაიონი პერუში, კახამარკის რეგიონის ხაენის პროვინციაში. მდებარეობს ზღვის დონიდან 1 675 მეტრზე. 2007 წლის მონაცემებით, მოსახლეობა 7 908 ადამიანს შეადგენდა, სიმჭიდროვე 21 ადამიანი კმ²-ზე. ფართობი 373.89 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კახამარკის რეგიონის რაიონები
ხაენის პროვინციის რაიონები
ბაჰბუდას ბაღი

ბაჰბუდას ბაღი — ბაღი ძველ თბილისში.
ამ სახელწოდბით აქვს აღნიშნული ვახუშტი ბატონიშვილს კედლით შემოზღუდული ბაღი გარეთავლაბრის ჩრდილო-აღმოსავლეთით. XVII საუკუნის შუა ხანაში მეფე როსტომმა ზარაფთეუხუცესობა უბოძა თბილისის მცხოვრებ მდიდარ ვაჭარს ხოჯა ბეჰბუდას, ე.ი იჯარით გადასცა ზარაფხანა. ხოჯა ბეჰბუდა ბებეთაშვილების გვარის დამაარსებელი. მასვე ეკუთვნოდა ავლაბარში სასაფლაო ეკლესიით (ე. წ. ხოჯავანქში). სასაფლაოს გვერდზე ბეჰბუდას ბაღი გაუშენებია. მოსარწყავი წყალი მეფის თანხმობით მახათის მთიდან გამოუყვანია. ბაღის სამხრეთ-აღმოსავლეთიდან ლილოსკენ მიმავალი შარაგზა ჩაუდიოდა, ხოლო ჩრდილო-დასავლეთით ხევი საზღვრავდა.
ლიტერატურა
თბილისის ბაღები და პარკები
პედრა-აზული

პედრა-აზული — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 617 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ პედრა-აზულის შემადგენლობაში.
2010 წლის მონაცემებით, მოსახლეობა 23 839 ადამიანს შეადგენდა, მოსახლეობის სიმჭიდროვე 14.95 კმ²-ზე. ფართობი 1 594 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ფუნქციის დიფერენციალი

ფუნქციის დიფერენციალი — ფუნქციის ნაზრდის A∆x შესაკრები, რომელიც წრფივია არგუმენტის ∆x ნაზრდის მიმართ.
თუ y=f(x) ფუნქცია განსაზღვრულია x წერტილის მიდამოში და ამ ფუნქციის ∆y ნაზრდი შეიძლება წარმოვადგინოთ, როგორც ორი შესაკრების ჯამი ∆y=A∆x+α∆x, სადაც A სასრული რიცხვია და დამოუკიდებელია ∆x ნაზრდისაგან, ხოლო α უსასრულოდ მცირეა, როდესაც ∆x→0, მაშინ f(x) ფუნქციას ეწოდება დიფერენცირებადი x წერტილში.
ფუნქციის ნაზრდის A∆x შესაკრებს, რომელიც წრფივია არგუმენტის ∆x ნაზრდის მიმართ, ფუნქციის დიფერენციალი ეწოდება. y=f(x) ფუნქციის დიფერენციალს აღნიშნავენ dy ან df(x) სიმბოლოთი.
dy=f^' (x)∆x, ე. ი. ფუნქციის დიფერენციალი ფუნქციის წარმოებულისა და არგუმენტის ნაზრდის ნამრავლის ტოლია. კერძოდ, თუ y=f(x)=x, გვაქვს f^' (x)=1, რის გამოც dx=∆x. ამიტომ dy=f'(x)dx, ე. ი. ფუნქციის დიფერენციალი უდრის ფუნქციის წარმოებულისა და არგუმენტის დიფერენციალის ნამრავლს.
დიფერენციალური გამოთვლა
ფაუსტული

ფაუსტული - რომაულ მითოლოგიაში ალბა-ლონგელი მწყემსი, რომელმაც პალატინის ბორცვზე იპოვა ჩვილები რომულუსი და რემუსი, რომლებსაც ძუ მგელი ლუპა აწოვებდა ძუძუს. მან მის მეუღლესთან აკა ლარენციასთან ერთად აღზარდა ბავშვები, (ზოგიერთი ვერსიით ლარენცია იყო მეძავი).
მოგვიანებით გვარი ფაუსტული მიითვისა ერთმა რომაულმა ოჯახმა. ამაზე მეტყველებს სექსუს პომპეუს ფაუსტულის მიერ ქრისტეშობამდე 140 წელს მოჭრილი მონეტა, რომელზეც ერთ მხარეს გამოსახულია ფაუსტული, ხოლო მეორე მხარეს ბავშვები რომლებიც მგელს ძუძუს წოვენ.
ლიტერატურა
ტიტუს ლივიუსი, რომის დაარსების ისტორია I, 3-5.
რომაული მითოლოგია
ბაჰმან მირზა ყაჯარის სამარხი

ბაჰმან მირზა ყაჯარის სამარხი — ეს სამარხი მდებარეობს ბარდას ქალაქ იმამზადეს ეზოში.
საფლავი XVII-XVIII საუკუნეებს ეკუტვნის. საფლავი აგებულია მთლიანად გამომცხვარი აგურით. სამარხის ზოგიერთ ნაწილში შეიმჩნევა განსაკუთრებული არქიტექტურული ნიმუშები. ოთახში, სადაც საფლავი მდებარეობს, ექვსი ქვის წარწერაა ამოტვიფრული. სიმაღლე იატაკიდან გუმბათამდე 1 მეტრია. სამარხის კედლების სისქე 1 მეტრია.
სამარხის ზედა ნაწილი, რომელიც ერთგვარი კამაროვანი სტილით იყო ნაგები, თაღოვანი სახით იყო დასრულებული. გუმბათის შიდა კედლების ზედა ნაწილში შავ მარმარილოზე ექვსი წარწერაა მოთავსებული. ტექსტები ძირითადად ყურანიდანაა.
სქოლიო
აზერბაიჯანული არისტოკრატია
შიგნიკახეთი

შიგნიკახეთი, შიგა კახეთი მდებარეობს ალაზნის ხეობაში. იგი ჩრდილოეთიდან, ჩრდილო-დასავლეთიდან და სამხრეთ-დასავლეთის მხარეებიდან შემორკალულია კავკასიონისა და ცივგომბორის მთებით, ხოლო სამხრეთ-აღმოსავლეთით ის გაშლილია. მთებისაგან წარმოქმნილი რკალი მდინარე ალაზნის ქვემო წელში თანდათან შორდებიან ერთიმეორეს და ამის შედეგად შიგა კახეთი კონფიგურაციით მოგვაგონებს სამკუთხედს, რომლის წვერი მიმართულია ჩრდილოეთისაკენ და ფუძე სამხრეთ-აღმოსავლეთისაკენ. ამ სამკუთხედის სიმაღლე 110 კილომეტრია ხოლო სიგანე ფუძესთან – დაახლოებით 40 კილომეტრი. საერთოდ შიგა კახეთი წარმოადგენს კავკასიონისა და ცივგომბორის მთების დაქანებას, რომელიც თანდათან ვაკდება და დასერილია ხევებით. შიგა კახეთის მთიანი ნაწილი უკავია ალპურ მდელოებს, რომლებიც თანდათან იცვლება ტყის ზონით. ამ უკანასკნელს მოსდევს მცირე ფერდობები, სადაც უმთავრესად განლაგებულია მაღალხარისხოვანი ღვინოების მომცემი ვენახები.
ფერდობების ზონის შემდეგ ვაკე ადგილებია, სადაც მეტწილად დგება ორდინარული ღვინოები. ვაკის უდიდესი ნაწილი დაკავებულია მარცვლეული კულტურითა და სათიბებით.
კახეთი